techiaith/cofnodycynulliad_en-cy huggingface dataset:
English: We'll move on, therefore, to item 9 on the agenda, which is the continuation of our discussions into winter preparedness. This is the final evidence session for the day, and this evidence session is with the Association of Directors of Social Services Cymru - ADSS Cymru. It's my pleasure to welcome Jenny Williams, the president of the Association of Directors of Social Services Cymru, and also Sue Cooper, the vice-president of ADSS Cymru. Thank you for the written evidence that we received beforehand. As is our custom, we'll move immediately to questions, and the first questions on winter preparedness will be coming from Julie Morgan. Julie.
Welsh: Ymlaen â ni, felly, i eitem 9 ar yr agenda: parhad efo'n trafodaeth ar barodrwydd ar gyfer y gaeaf. Hwn ydy'r sesiwn dystiolaeth olaf am y dydd, y sesiwn dystiolaeth yma efo Cymdeithas Cyfarwyddwyr Gwasanaethau Cymdeithasol Cymru - ADSS Cymru. Pleser yw croesawu o'n blaenau Jenny Williams, llywydd Cymdeithas Cyfarwyddwyr Gwasanaethau Cymdeithasol Cymru, a hefyd Sue Cooper, is-lywydd Cymdeithas Cyfarwyddwyr Gwasanaethau Cymdeithasol Cymru. Diolch am eich adroddiad rŷm ni wedi'i dderbyn ymlaen llaw. Diolch yn fawr am hwnnw. Yn ôl ein harfer, awn ni'n syth mewn i gwestiynau, ac mae'r cwestiynau cyntaf ar barodrwydd am y gaeaf o dan law Julie Morgan. Julie.
English: Good afternoon. Delayed transfers of care is still a problem, and I got to go into the safety huddle in Ysbyty Gwynedd one morning. It was very interesting, I must say. The day I was there, I think there were 80 patients in hospital beds who were fit to leave but couldn't be discharged because of various reasons. While we're sitting here in July, at the minute, what evidence is there that things will be better, not only in Ysbyty Gwynedd but that there are patterns of improvement being introduced right across Wales that could mean that there are fewer delayed transfers of care?
Welsh: Prynhawn da. Mae oedi wrth drosglwyddo gofal yn dal yn broblem, ac mi ges i fynd i mewn i'r safety huddle yn Ysbyty Gwynedd un bore. Roedd o'n hynod o ddifyr, mae'n rhaid imi ddweud. Y diwrnod yr oeddwn i yno, rydw i'n meddwl yr oedd yna 80 o gleifion mewn gwlâu yn Ysbyty Gwynedd a oedd yn ffit yn feddygol i adael, ond yn methu mynd oherwydd amrywiol broblemau. A ninnau'n eistedd yn y fan hon ym mis Gorffennaf, rŵan, pa dystiolaeth sydd yna y bydd pethau'n well, nid dim ond yn Ysbyty Gwynedd ond bod yna batrymau o welliannau yn cael eu cyflwyno ar draws Cymru, a allai, gobeithio, olygu llai o oedi, wrth gwrs, wrth drosglwyddo gofal y gaeaf nesaf?
English: Thank you very much. That draws the session to a close. We've run out of time as well. I'd like to thank you for your attendance and also for providing the written submission beforehand. Thank you very much.
Welsh: Diolch yn fawr iawn. Mae'r sesiwn ar ben. Rydym ni allan o amser hefyd. Diolch yn fawr i chi am eich presenoldeb a hefyd am ddarparu'r dystiolaeth ysgrifenedig ymlaen llaw. Diolch yn fawr iawn i chi.
English: We will now move on to item 10, fellow Members, which is papers to note. Members will have noted that we've received three letters: on the inquiry into suicide prevention, there are the notes of the committee's meeting with Tir Dewi; also in terms of the inquiry into suicide prevention, we have notes of the committee's visit to the Jacob Abraham Foundation; and a letter from the Chair of the Petitions Committee in relation to its report on the petition on routine screening for type 1 diabetes in children and young people. Any comments? Everyone is content.
Welsh: Fe wnawn ni symud ymlaen i eitem 10 nawr, gyd-Aelodau, a phapurau i'w nodi. Fe fydd Aelodau wedi sylwi ar dri llythyr: ar yr ymchwiliad i atal hunanladdiad, mae nodiadau cyfarfod y pwyllgor gyda Tir Dewi yng Nghaerfyrddin; hefyd ar yr ymchwiliad i atal hunanladdiad, mae nodiadau ymweliad y pwyllgor â Sefydliad Jacob Abraham; a hefyd mae llythyr gan Gadeirydd y Pwyllgor Deisebau mewn perthynas â'u hadroddiad ar ddeiseb sgrinio rheolaidd ar gyfer diabetes math 1 mewn plant a phobl ifanc. Unrhyw sylw? Pawb yn hapus.
English: We'll move on to item 11, which is a motion under Standing Order 17.42 to resolve to exclude the public from the remainder of the meeting. Is everyone content? Content.
Welsh: Symudwn ymlaen i eitem 11, y cynnig o dan Reol Sefydlog 17.42 i benderfynu gwahardd y cyhoedd o weddill y cyfarfod. Pawb yn fodlon? Bodlon.
English: I call Members to order. I would like to welcome a new Member this afternoon - Helen Mary Jones - who is the new Member for the Mid and West Wales region. We look forward very much to your contributions, Helen Mary Jones, both here in the Siambr and beyond. I call on you to make an early statement. Helen Mary Jones.
Welsh: Galw'r Aelodau i drefn. Hoffwn groesawu Aelod newydd y prynhawn yma - Helen Mary Jones - fel yr Aelod yn cynrychioli rhanbarth y canolbarth a'r gorllewin. Edrychwn ymlaen yn fawr at eich cyfraniadau, Helen Mary Jones, yn y Siambr yma a thu hwnt, ac rwy'n galw arnoch chi i wneud datganiad cynnar i ni yn y Cynulliad. Helen Mary Jones.
English: It gives me great pleasure also to announce, in accordance with Standing Order 26.75, that the Public Health (Minimum Price for Alcohol) (Wales) Act 2018 was given Royal Assent on 9 August 2018.
Welsh: Mae'n bleser gen i hefyd gyhoeddi, yn unol â Rheol Sefydlog 26.75, fod Deddf Iechyd y Cyhoedd (Isafbris am Alcohol) (Cymru) 2018 wedi cael Cydsyniad Brenhinol ar 9 Awst 2018.
English: So, that brings us to item 1 on the agenda, namely questions to the First Minister, and the first question today is from Joyce Watson.
Welsh: A dyma ni, felly, yn dod at yr eitem gyntaf ar yr agenda, sef y cwestiynau i'r Prif Weinidog, ac mae'r cwestiwn cyntaf heddiw gan Joyce Watson.
English: Well, I remain deeply concerned about the fundamental flaws of universal credit. I'm disappointed that the UK Government is persisting with its roll-out. The National Audit Office's findings on universal credit highlight many issues that we have also repeatedly raised with the UK Government.
Welsh: Wel, rwy'n dal i fod yn bryderus iawn am ddiffygion sylfaenol credyd cynhwysol. Rwy'n siomedig bod Llywodraeth y DU yn mynnu ei gyflwyno. Mae canfyddiadau'r Swyddfa Archwilio Genedlaethol ar gredyd cynhwysol yn tynnu sylw at lawer o broblemau yr ydym ninnau hefyd wedi eu codi dro ar ôl tro gyda Llywodraeth y DU.
English: Thank you for that. I arranged a poverty round-table during the summer in Carmarthenshire, and there were representatives at that round-table from the Trussell Trust. They told me that demand for food parcels has increased by 52 per cent where universal credit has been rolled out. There has been a 13 per cent increase in Carmarthenshire in the past year alone. We all know that one in four claimants fall into debt because they haven't received their first payment on time, and that four in 10 claimants are struggling to pay council tax, rent and bills. And Disability Rights UK has said, given the dire state of the universal credit system, that they find it beyond belief that a responsible Government would carry on migrating people into a system that clearly doesn't work. Given all of that, and I'm sure that you agree with most of it, in the meantime, what is the Government - this Government - doing to support my constituents who are already in receipt of universal credit and those who are to find themselves in that position very shortly?
Welsh: Diolch am hynna. Trefnais sesiwn bord gron ar dlodi yn ystod yr haf yn Sir Gaerfyrddin, ac roedd cynrychiolwyr yn y sesiwn bord gron honno o Ymddiriedolaeth Trussell. Dywedasant wrthyf bod galw am barseli bwyd wedi cynyddu 52 y cant lle mae credyd cynhwysol wedi ei gyflwyno. Bu cynnydd o 13 y cant yn Sir Gaerfyrddin yn ystod y flwyddyn ddiwethaf yn unig. Rydym ni i gyd yn gwybod bod un o bob pedwar o hawlwyr yn mynd i ddyled oherwydd nad ydynt wedi derbyn eu taliad cyntaf yn brydlon, a bod pedwar o bob 10 o hawlwyr yn cael anhawster i dalu'r dreth gyngor, rhent a biliau. Ac mae Disability Rights UK wedi dweud, o ystyried cyflwr enbyd y system credyd cynhwysol, ei bod nhw'n ei chael hi'n anghredadwy y byddai Llywodraeth gyfrifol yn parhau i symud pobl i mewn i system y mae'n amlwg nad yw'n gweithio. O ystyried hynny i gyd, ac rwy'n siŵr eich bod chi'n cytuno â'r rhan fwyaf ohono, yn y cyfamser, beth mae'r Llywodraeth - y Llywodraeth hon - yn ei wneud i gynorthwyo fy etholwyr i sydd eisoes yn derbyn credyd cynhwysol a'r rhai a fydd yn canfod eu hunain yn y sefyllfa honno yn fuan iawn?
English: Well, we remain committed to ensuring that the most vulnerable people in our society have access to free and independent advice on social welfare law issues, including debt, welfare, and money management. Through our financial inclusion work, we provide around £6 million a year, which is used to fund projects that deliver advice services within all 22 local authority areas, and we know that the funding is making a difference to people's lives. During last year - in other words, between April 2017 and March 2018 - the funding supported over 73,000 people, helping them to access over £53 million of welfare benefit income for people supported. And I know that universal credit advice events have taken place across several areas around Wales.
Welsh: Wel, rydym ni wedi ymrwymo i sicrhau bod gan y bobl fwyaf agored i niwed yn ein cymdeithas fynediad at gyngor annibynnol rhad ac am ddim ar faterion cyfraith lles cymdeithasol, gan gynnwys dyled, lles a rheoli arian. Trwy ein gwaith cynhwysiant ariannol, rydym ni'n darparu tua £6 miliwn y flwyddyn, a ddefnyddir i ariannu prosiectau sy'n darparu gwasanaethau cyngor ym mhob un o'r 22 o ardaloedd awdurdod lleol, ac rydym ni'n gwybod bod y cyllid yn gwneud gwahaniaeth i fywydau pobl. Yn ystod y flwyddyn ddiwethaf - rhwng Ebrill 2017 a Mawrth 2018, mewn geiriau eraill - cynorthwyodd y cyllid dros 73,000 o bobl, gan eu helpu i gael mynediad at dros £53 miliwn o incwm budd-dal lles i bobl a gynorthwywyd. A gwn fod digwyddiadau cynghori ar gredyd cynhwysol wedi eu cynnal ar draws sawl ardal ledled Cymru.
English: As you might be aware, the Department for Work and Pensions has recruited community partner teams from people with lived experience of disability from external bodies, primarily third sector bodies, on a 12-month project to shape the support for disabled people and people with health conditions. Last Friday, at the Assembly cross-party autism group meeting held in Wrexham, there was a presentation from the DWP community partnership team for north and mid Wales - again, not civil servants; these are people who work in the disability sector, some of whom are disabled themselves. They told us that they are providing advice and training to job coaches in job centres to enable a better understanding and support, but it's only a 12-month project - 2018 to 2019. What, if any, involvement or oversight has the Welsh Government had in this programme, and will you join the cross-party autism group in considering a call for that 12-month programme to be extended?
Welsh: Fel y gwyddoch efallai, mae'r Adran Gwaith a Phensiynau wedi recriwtio timau partner cymunedol o blith pobl sydd â phrofiad o fyw gydag anabledd o gyrff allanol, cyrff trydydd sector yn bennaf, ar brosiect 12 mis i lunio'r cymorth ar gyfer pobl anabl a phobl â chyflyrau iechyd. Ddydd Gwener diwethaf, yng nghyfarfod grŵp awtistiaeth trawsbleidiol y Cynulliad a gynhaliwyd yn Wrecsam, cafwyd cyflwyniad gan dîm partneriaeth cymunedol yr Adran Gwaith a Phensiynau ar gyfer y gogledd a'r canolbarth - unwaith eto, nid gweision sifil; pobl sy'n gweithio yn y sector anabledd yw'r rhain, ac mae rhai ohonynt yn anabl eu hunain. Dywedasant wrthym eu bod yn cynnig cyngor a hyfforddiant i hyfforddwyr swyddi mewn canolfannau gwaith i alluogi gwell dealltwriaeth a chymorth, ond dim ond prosiect 12 mis yw hwn - 2018 i 2019. Pa gyfranogiad neu oruchwyliaeth, os o gwbl, y mae Llywodraeth Cymru wedi eu cael yn y rhaglen hon, ac a wnewch chi ymuno â'r grŵp awtistiaeth trawsbleidiol i ystyried galw i'r rhaglen 12 mis honno gael ei hymestyn?
English: Well, it's not clear whether that programme is one that we have funded directly through local authorities, but the Member will have heard the answer I gave earlier. I can say that around £3 million per annum of debt advice funding currently administered by the Money Advice Service via the financial levy will be devolved to Welsh Government when the single financial guidance body will be set up We expect that to happen in January of next year. And that, of course, will assist us in making sure that we have the right level of support in place.
Welsh: Wel, nid yw'n eglur pa un a yw'r rhaglen honno yn un yr ydym ni wedi ei hariannu yn uniongyrchol trwy awdurdodau lleol, ond bydd yr Aelod wedi clywed yr ateb a roddais yn gynharach. Gallaf ddweud y bydd tua £3 miliwn y flwyddyn o gyllid cyngor ar ddyled a weinyddir gan y Gwasanaeth Cynghori Ariannol ar hyn o bryd drwy'r ardoll ariannol yn cael ei ddatganoli i Lywodraeth Cymru pan fydd y corff cyfarwyddyd ariannol unigol yn cael ei sefydlu. Rydym ni'n disgwyl i hynny ddigwydd ym mis Ionawr y flwyddyn nesaf. A bydd hynny, wrth gwrs, yn ein cynorthwyo i wneud yn siŵr bod gennym ni'r lefel briodol o gymorth ar waith.
English: In correspondence to the UK Government in July, the housing and regeneration Minister wrote to the UK Government expressing concerns with universal credit, and the Minister in that letter called for, for example, greater support for those less digitally literate. I would say that that's something that could have been done easily if you passed the financial inclusion Bill that I had put forward. Other concerns were raised, such as being consistent with alternative payment arrangements. These are, fundamentally, administration changes that this Government could do for those vulnerable people, if you chose to do so. So, why do you, time and time again, refuse to take responsibility for wanting those administration changes to be brought upon the Welsh Government when you could be helping the most vulnerable in our society? Surely, we should take anything you say on universal credit with a pinch of salt.
Welsh: Mewn gohebiaeth â Llywodraeth y DU ym mis Gorffennaf, ysgrifennodd y Gweinidog tai ac adfywio at Lywodraeth y DU yn mynegi pryderon am gredyd cynhwysol, a galwodd y Gweinidog yn y llythyr hwnnw, er enghraifft, am fwy o gymorth i'r rhai sy'n llai ddigidol lythrennog. Byddwn yn dweud bod hynny'n rhywbeth a allai fod wedi cael ei wneud yn rhwydd pe byddech chi wedi pasio'r Bil cynhwysiant ariannol yr oeddwn i wedi ei gyflwyno. Codwyd pryderon eraill, fel bod yn gyson o ran trefniadau talu amgen. Mae'r rhain, yn y bôn, yn newidiadau gweinyddol y gallai'r Llywodraeth hon eu gwneud i'r bobl agored i niwed hynny, pe byddech yn dewis gwneud hynny. Felly, pam, dro ar ôl tro, ydych chi'n gwrthod cymryd cyfrifoldeb am fod eisiau i Lywodraeth Cymru gymryd cyfrifoldeb am y newidiadau gweinyddol hynny pryd y gallech chi fod yn helpu'r rhai mwyaf agored i niwed yn ein cymdeithas? Mae'n amlwg y dylem ni gymryd unrhyw beth a ddywedwch am gredyd cynhwysol gyda phinsiad o halen.
English: But at a cost, because with administration there always comes a cost, and the costs are usually significant. I would rather see the issues dealt with in this way - instead of costs going on administration, that money being given to universal credit claimants, and secondly, of course, to see a Labour Government elected in London who will rectify the situation properly.
Welsh: Ond ar gost, oherwydd daw cost gyda gweinyddiaeth bob amser, ac mae'r costau'n sylweddol fel rheol. Byddai'n well gen i weld y problemau'n cael eu datrys fel hyn - yn hytrach na chostau yn mynd ar weinyddiaeth, bod yr arian hwnnw'n cael ei roi i hawlwyr credyd cynhwysol, ac yn ail, wrth gwrs, gweld Llywodraeth Lafur yn cael ei hethol yn Llundain a fydd yn datrys y sefyllfa'n briodol.
English: Well, we take every opportunity to discuss with the UK Government the interests of Wales, including our devolved responsibility over regional policy, and, of course, it would be important that whatever happens in the future respects devolution.
Welsh: Wel, rydym ni'n achub ar bob cyfle i drafod buddiannau Cymru gyda Llywodraeth y DU, gan gynnwys ein cyfrifoldeb datganoledig am bolisi rhanbarthol, ac, wrth gwrs, byddai'n bwysig bod beth bynnag sy'n digwydd yn y dyfodol yn parchu datganoli.
English: I thank the First Minister for that response, and I'm sure the First Minister would agree that European structural funds have been hugely beneficial to Wales, both in helping individuals, helping communities, supporting infrastructure projects, creating jobs and developing partnership working. Does he have any knowledge about how the UK Government plans to operate the shared prosperity fund in the future?
Welsh: Diolchaf i'r Prif Weinidog am yr ymateb yna, ac rwy'n siŵr y byddai'r Prif Weinidog yn cytuno bod cronfeydd strwythurol Ewropeaidd wedi bod o fudd enfawr i Gymru, o ran helpu unigolion, helpu cymunedau, cefnogi prosiectau seilwaith, creu swyddi a datblygu gwaith partneriaeth. A oes ganddo unrhyw wybodaeth am sut y mae Llywodraeth y DU yn bwriadu gweithredu'r gronfa ffyniant gyffredin yn y dyfodol?
English: Well, there's been some discussion between officials, but the detail is scant. Our position remains clear that economic policy is a devolved responsibility in Wales. We should be given the replacement funding we were promised two years ago: Wales would not lose a penny of funding. The reality is that the UK Government has very limited powers to directly fund and deliver regional economic development in Wales, in any event, without further legislation. It would drive a coach and horses, of course, through the devolution settlement that people have voted for on two occasions. Now, we, of course, will continue to develop our own policy in terms of developing our economy, but it's absolutely crucial that there's no attempt at a power grab if the shared prosperity fund fails to respect devolution.
Welsh: Wel, bu rhywfaint o drafodaeth rhwng swyddogion, ond prin yw'r manylion. Mae ein safbwynt yn parhau i fod yn eglur bod polisi economaidd yn gyfrifoldeb datganoledig yng Nghymru. Dylem ni gael y cyllid newydd a addawyd i ni ddwy flynedd yn ôl: ni fyddai Cymru yn colli ceiniog o arian. Y gwir amdani yw mai pwerau cyfyngedig iawn sydd gan Lywodraeth y DU i ariannu a sicrhau datblygu economaidd rhanbarthol yng Nghymru yn uniongyrchol, beth bynnag, heb ddeddfwriaeth ychwanegol. Byddai'n gyrru ceffyl a throl, wrth gwrs, drwy'r setliad datganoli y mae pobl wedi pleidleisio amdano ar ddau achlysur. Nawr, wrth gwrs, byddwn ni'n parhau i ddatblygu ein polisi ein hunain o ran datblygu ein heconomi, ond mae'n gwbl hanfodol nad oes unrhyw ymgais i gipio grym os bydd y gronfa ffyniant gyffredin yn methu â pharchu datganoli.
English: First Minister, I fully appreciate that the Welsh Government is still awaiting details, the finalised details, of the shared prosperity fund, and its vitally important that, within Wales, we do have an effective replacement to the structural funds that we have benefited from, depended upon for a very long time. Albeit we are in the situation we are, can you give us that assurance that your officials are doing their best at this moment in time to develop at least a framework going forward so that when we do have full details of that shared prosperity fund, the people of Wales, and industry within Wales, are best placed and on the best footing to take the most advantage of it and get on with the job for Wales?
Welsh: Prif Weinidog, rwy'n llwyr werthfawrogi bod Llywodraeth Cymru yn dal i ddisgwyl manylion, manylion terfynol, y gronfa ffyniant gyffredin, ac mae'n hollbwysig, yng Nghymru, bod gennym ni gronfa newydd effeithiol yn hytrach na'r cronfeydd strwythurol yr ydym ni wedi elwa arnynt, wedi dibynnu arnynt ers amser maith. Er ein bod ni yn y sefyllfa yr ydym ni ynddi, a allwch chi roi'r sicrwydd hwnnw i ni bod eich swyddogion yn gwneud eu gorau ar hyn o bryd i ddatblygu fframwaith o leiaf ar gyfer y dyfodol fel bod pobl Cymru, a diwydiant yng Nghymru, pan fyddwn yn cael manylion llawn y gronfa ffyniant gyffredin honno, yn y sefyllfa orau ac ar y sylfaen orau i fanteisio i'r eithaf arni a bwrw ymlaen â'r gwaith dros Gymru?
English: The difficulty is, of course, the lack of detail as to how the fund will operate: how much money there'll be in the fund, for example; whether it'll be a fund where there will be a bidding process, which, of course, would cut across devolution; whether it will operate in the same way as the current European funds operate. In the absence of that detail, of course, it's difficult to put forward proposals as to how that fund might operate in Wales, but I can say that the finance Secretary is scheduled to deliver an oral statement next month, which will set out the next steps for the development with stakeholders of a regional policy post Brexit.
Welsh: Yr anhawster, wrth gwrs, yw'r diffyg manylion ynghylch sut y bydd y gronfa yn gweithredu: faint o arian fydd yn y gronfa, er enghraifft; pa un a fydd yn gronfa lle y bydd proses ymgeisio, a fyddai, wrth gwrs, yn torri ar draws ddatganoli; pa un a fydd yn gweithredu yn yr un modd ag y mae'r cronfeydd Ewropeaidd presennol yn gweithredu. Yn absenoldeb y manylion hynny, wrth gwrs, mae'n anodd cyflwyno cynigion ynghylch sut y gallai'r gronfa honno weithredu yng Nghymru, ond gallaf ddweud y disgwylir i'r Ysgrifennydd cyllid gyflwyno datganiad llafar y mis nesaf, a fydd yn nodi'r camau nesaf ar gyfer datblygu gyda rhanddeiliaid polisi rhanbarthol ar ôl Brexit.
English: First Minister, I appreciate it may be rather difficult to be negotiating with the Brexit process as it stands. Will you agree with me that you could, of course, have strengthened your own hand by rejecting and refusing to accept what you've described as a power grab? Have you any idea - I would fully accept that this is not within your gift - of the time frame by which we will know more about the shared prosperity fund and the extent to which your Government will be able to deliver it in Wales?
Welsh: Prif Weinidog, rwy'n sylweddoli y gallai fod braidd yn anodd negodi gyda'r broses Brexit fel y saif ar hyn o bryd. A wnewch chi gytuno â mi y gallech, wrth gwrs, fod wedi cryfhau eich llaw eich hun trwy wrthod a gwrthod derbyn yr hyn yr ydych chi wedi ei ddisgrifio fel cipio grym? A oes gennych chi unrhyw syniad - rwyf yn derbyn yn llwyr nad yw hyn o fewn eich rhodd - o'r amserlen y byddwn ni'n gwybod mwy am y gronfa ffyniant gyffredin ac i ba raddau y bydd eich Llywodraeth yn gallu ei darparu yng Nghymru?